पाएं अपने शहर की ताज़ा ख़बरें और फ्री ई-पेपरडाउनलोड करें
दी रेवेन्यू पटवार यूनियन पंजाब की जिला इकाई के पटवारी अपनी मांगों को लेकर प्रांतीय कमेटी के आह्वान पर शुक्रवार को छुट्टी पर रहे। फाजिल्का, जलालाबाद, अबोहर, खुईयां सरवर, सीतो गुन्नों व अरनीवाला में पटवारखाने मुकम्मल तौर पर बंद रखे गए। उन्होंने 9 मई तक कोई काम न करने का निर्णय लिया है। साथ ही पटवार वर्कर्स स्टेशनों पर अतिरिक्त पटवार सर्कल की सूची लगाई गई है, इन सर्कलों का काम कभी भी बंद किया जा सकता है।
इस दौरान यूनियन के जिला प्रधान इंद्रमोहन पटवारी ने कहा कि पटवारियों की मुख्य मांग है कि नए भर्ती पटवारियों के प्रोबेशन पीरियड का समय 3 साल की बजाए 2 साल किया जाए, पटवारियों को टेक्नीकल ग्रेड दिया जाए, डाटा एंट्री का काम पटवारियों को दिया जाए। कार्यालय, स्टेशनरी व बस्ता अलाउंस बढ़ाया जाए, 742 ढाणियों के गांव एक कानूनगो लगाया जाए, पटवारियों को वर्क स्टेशन बनाकर दिया जाए। चौकीदार, बिजली, पानी का प्रबंध करके दिया जाए, टोल टैक्सों पर छूट दी जाए, सहकारी भत्ते की अदायगी और वेतन आयोग की रिपोर्ट लागू की जाए, नायब तहसीलदारों की प्रमोशन सौ प्रतिशत कानूनगो में से की जाए, पटवारियों की विभागीय परीक्षा में पास किए पेपरों की नायब तहसीलदार के पेपर में छूट दी जाए। इस मौके पर महासचिव प्रदीप सिंह कालड़ा, कोषाध्यक्ष राधाकृष्ण, प्रांतीय प्रतिनिधि आशीष कुमार व अन्य पदाधिकारी और सदस्य मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn